<classify> Tangu ameanza kumzungumzia mchezaji huyo wa Brazil ni kama mwezi umekatika, lakini kifaa hicho hakijatua. Hanspope alitarajiwa kuondoka jana usiku kwenda kumfuata mchezaji huyo katika safu ya ushambuliaji na huenda wiki ijayo ataweka wazi kama atakuwa amefanikiwa kunasa saini yake.Namfuata mchezaji Brazil, nilianza naye mazungumzo ya muda mrefu na bado tunaendelea kwa hiyo iwapo tutaafikiana nitakuja naye, alisema Hanspope. Alisema hajamwona mchezaji huyo wakati akicheza hivyo kwa kuwa kuna michezo miwili atacheza, anataka kwenda kumwona kupitia mechi hizo ili kujiridhisha na kiwango chake kabla ya kuja naye.Mwenyekiti huyo alisema si lazima kuja naye kama itashindikana na kama ataridhika na kukubaliana kwa kile walichojiandaa watamleta. Pia alimzungumzia mchezaji wa VitalO ya Burundi, Laudit Mavugo kuwa atakuja kesho Jumapili kuungana na kikosi cha Simba kwa ajili ya maandalizi ya Ligi Kuu ya Tanzania Bara inayoanza Septemba 12, mwaka huu.Mavugo tangu ametajwa kusaini Simba haikuwekwa wazi kinachoendelea, ambapo Hanspope alisema anakuja. Kwa mujibu wa taarifa za vyombo vya habari siku chache zilizopita, Simba walikwenda Burundi kumsainisha Mavugo mkataba wa miaka miwili.Hivi karibuni, Simba ilimsajili pia mchezaji wa zamani wa Yanga, Hamis Kiiza wa Uganda ambaye yuko na kikosi kambini Zanzibar kujiandaa na michuano ya Ligi Kuu Tanzania Bara.  <topic>: michezo 